Carmina in Satyricon libris comprehensa
Carmina nonnulla in libris Satyricon a Petronio scriptis comprehenduntur, metro, stylo, longitudine dissimilia. Quaedam ab Encolpio narratore dicta esse finguntur, alia a personis aliis. Maxima omnium sunt epyllia duo ab Eumolpo declamata, Troiae halosis (c. 89) et Bellum civile (cc. 119-124). Hic habes enumerationem carminum et citationum poëticarum: Artis severae si quis ambit effectus (de arte poëtica, Agamemnoni addictum: c. 5) Quid faciant leges ubi sola pecunia regnat (de iustitia, Ascylto addictum: c. 14) Nolo quod cupio statim tenere (distichon ab Encolpio narratore pronuntiatum: c. 15) Contemni turpe est, legem donare superbum (de honore, Quartillae addictum: c. 18) Huc huc convenite nunc, spatalocinaedi (carmen cinaedorum: c. 23) Eheu nos miseres, quam totus homuncio nil est! (proverbia Trimalchionis: c. 34) Sic notus Ulixes? (verba Vergiliana [Aeneis 2.44] a Trimalchione citata: c. 39) Quod non expectes ex transverso fit (de Fortuna, Trimalchioni addictum: c. 55) Luxuriae rictu Martis marcent moenia (versus Publilio Syro adscripti a Trimalchione citati: c. 55) Qui de nobis? Longe venio, late venio. Solve me (aenigma: c. 58) "Haec ubi dicta dedit" (verba Vergiliana [e.g. Aeneis 2.790] a narratore citata: c. 61) "Interea medium Aeneas iam classe tenebat" (verba Vergiliana [Aeneis 5.1] a servo Habinnae recitata: c. 78) Qualis nox fuit illa, di deaeque (de amoribus, a narratore dictum: c. 79) Nomen amicitiae, sic, quatenus expedit, haeret (de amicitia, a narratore dictum: c. 80) Grex agit in scaena mimum: pater ille vocatur (de fortuna, a narratore dictum: c. 80) Non bibit inter aquas, poma aut pendentia carpit (de divitiis, a narratore dictum: c. 82) Qui pelago credit magno se fenore tollit (de periculis, a narratore dictum: c. 83) Iam decuma maestos inter ancipites metus (Eumolpi de Troiae halosi carmen: c. 89) Ales Phasiacis petita Colchis (de luxuria, Eumolpo addictum: c. 93) Quis furor, exclamat, pacem convertit in armas? (de pugna, Tryphaenae addictum: c. 108) Quod solum formae decus est, cecidere capilli (de capillis, Eumolpo addictum: c. 109) "Id cinerem aut manes credis sentire sepultos?" (verba Vergiliana [Aeneis 4.34] ab Eumolpo in fabula Milesia citata: c. 111) "Placitone etiam pugnabis amori?" (verba Vergiliana [Aeneis 4.38] ab Eumolpo in fabula Milesia citata: c. 112) Odi profanum vulgus et arceo (verba Horatiana [Carmina 3.1.1] ab Eumolpo citata: c. 118) Orbem iam totum victor Romanus habebat (Eumolpi de bello civili carmen: cc. 119-124) Quid factum est quod tu proiectis, Iuppiter, armis (de pulchritudine: c. 126) Idaeo quales fudit de vertice flores (de amoribus, a narratore dictum: c. 127) Nocte soporifera veluti cum somnia ludunt (de amore perdito, a narratore dictum: c. 128) Mobilis aestivas platanus diffuderat umbras (de loco amoeno, a narratore dictum: c. 131) Ter corripui terribilem manu bipennem, "Illa solo fixos oculos aversa tenebat" (de mentula sua, a narratore dicta: c. 132) Quid me constricta spectatis fronte, Catones (ad lectores a narratore dictum: c. 132) Nympharum Baccchique comes, quem pulcra Dione (oratio Encolpii narratoris in Priapum: c. 133) Quicquid in orbe vides paret mihi. Florida tellus (de potestate sua, Oenotheae addictum: c. 134) Non Indum fulgebat ebur, quod inhaeserat auro (de Oenotheae domo, a narratore dictum: c. 135) Tales Herculea Stymphalidas arte coactas (de anseribus necatis, a narratore dictum: c. 136) Quisquis habet nummos, secura naviget aura (de magia, a narratore dictum: c. 137) Non solum me numen et implacabile fatum (de deorum inimicitia, a narratore dictum: c. 139)